
పచ్చని మావి తోరములు వాకిట వ్రేలగ; వీధి వీధులన్పచ్చని పెండ్లిపందిరులు భాసిల్ల; ముగ్గులెసంగ ముంగిటన్పచ్చయరంటి మంటపము – భద్ర గిరీంద్ర సువర్ణ పీఠమున్న చెరువంద – వైభవమునయ్యెను – జానకి పెండ్లి భూతలిన్!!శ్రీలు చెలగగ – కళ్యాణ రేఖ నుదుటచరణ పద్మాల పారాణిమెఱయ, పసిడిబుగ్గపైని కాటుక చుక్క ముద్దులొలుక –రాముని గళమందిడె – సీత – రాగమాల!!పాలబుగ్గల సిగ్గులు జాలువారరాముని పై జానకి తలంబ్రాలు పోయ,కన్నులందనురాగపు కాంతి విరియ,రాముడును సీతపై తలంబ్రాలు పోసె!!నీల మనోజ్ఞ రాముని వినీల కరంబులలోన – ఇంద్ర నీలాలయి; మల్లె మొగ్గలుగ రాజిలి సీత శిరమ్ముపైన; నందాల గులాబి బుగ్గలను తాకగ భాసిలి మేల్మి కెంపులై–రాలెను – ‘ముత్తెముల్’ – జలజలా – భువి బ్రోచెడి శ్రీకరాక్షతల్!!మొరసెను మంగళధ్వనులు భూతలమందున; పారిజాతముల్కురియగ జేయ దేవతలు; కూర్మిని బ్రహ్మ మహేశ్వరుల్ వధూవరుల పయిన్ సువర్ణ కుసుమాల్ కురియింప; ద్విజుల్ వేద మంత్ర రవ మొనర్ప – సంతన తరంగిణి దేలెను విశ్వమంతయున్!!ప్రణవ రూపులు, ఆది దంపతులు, శ్రీకరులును – మధురానురాగమూర్తులును – భువినివెలయ – ‘జానకీ రాముల’ పెండ్లి సేసఇలను – నిత్య ‘కళ్యాణాక్షత’లయి బ్రోచు!!‍అంబరాన నిల్చిన దేవ తాళి యెల్లభరత ఖండాన – ‘శ్రీరామ భక్తి’ పొంగ,నఖిల మంగళాశీస్సులంద జేసికీర్తి కళ్యాణములు కటాక్షించుకగాక!- ‘కళ్యాణశ్రీ’ జంధ్యాల వేంకటరామశాస్త్రి, పాలకొల్లు(నేడు శ్రీరామనవమి)

pachani maavi thoramulu vaakita vrelaga; veedhi veedhulanpachchani pendlipandirulu bhasilla; muggulesanga mungitanpachchayaranti mantapamu – bhadra gireendra suvarna peethamunna cheruvanda – vaibhavamunayyenu – jaanaki pendli bhootalin!!srilu chelagaga – kalyaana rekha nudutacharana padmaala paranimeraya, pasidibuggapaini kaatuka chukka mudduloluka –ramuni galamandide – seetha – ragamala!!paalabuggala siggulu jaaluvaararaamuni pai jaanaki talambraalu poya,kannulandanuragapu kaanti viriya,ramudunu seetapai talambraalu pose!!neela manogna ramuni vineela karambulalona – indra neelaalayi; malle moggaluga rajili seetha sirammupaina; nandaala gulabi buggalanu taakaga bhasili melmi kempulai–raalenu – ‘muttemul’ – jalajala – bhuvi brochedi srikarakshatal!!morasenu mangaladhvanulu bhootalamanduna; paarijaatamulkuriyaga jeya devatalu; kuurmini brahma maheshwarul vadhuuvarula payin suvarna kusumal kuriyimpa; dwijul vedha mantra rava monarpa – santana tarangini delenu viswamantayun!!pranava roopulu, aadi dampatulu, srikarulunu – madhuraanuraagamoorthulanu – bhuvinivelaya – ‘jaanaki ramula’ pendli sesailanu – nitya ‘kalyaanaakshata’layi brochu!!‍ambarana nilchina deva taali yellabharata khandana – ‘srirama bhakti’ ponga,nakhila mangalaaseessulanda jesikirti kalyaanamulu kataakshinchukagaaka!- ‘kalyanashree’ jandhyaala venkataramasastri, paalakollu(nedu sriramanavami)